Document ID: 32002D0182

Απόφαση της Επιτροπής
της 28ης Φεβρουαρίου 2002
για την έγκριση του τροποποιημένου σχεδίου που υπέβαλε η Αυστρία για την εξάλειψη της κλασικής πανώλης των χοίρων σε άγριους χοίρους στην επαρχία της Κάτω Αυστρίας
[κοινοποιηθείσα υπό τον αριθμό Ε(2002) 639]
(Το κείμενο στη γερμανική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2002/182/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1 πέμπτο εδάφιο,
Εκτιμώντας τα ακόλουθα:
(1) Το 2000 και στις αρχές του 2001 εκδηλώθηκαν κρούσματα κλασικής πανώλης των χοίρων στον πληθυσμό αγρίων χοίρων σε μια περιοχή της επαρχίας της Κάτω Αυστρίας, στην Αυστρία.
(2) Οι αυστριακές αρχές εφάρμοσαν τα μέτρα που καθορίζονται στο σχέδιο για την εξάλειψη της κλασικής πανώλης των χοίρων στους άγριους χοίρους, το οποίο καλύπτει τις οικείες περιοχές της Κάτω Αυστρίας και εγκρίθηκε με την απόφαση 2001/140/ΕΚ της Επιτροπής(2).
(3) Λαμβάνοντας υπόψη την ευνοϊκή εξέλιξη της κατάστασης, η Αυστρία υπέβαλε τροποποιημένο σχέδιο προς έγκριση, κατ' εφαρμογή του άρθρου 16 παράγραφος 1 της οδηγίας 2001/89/ΕΚ.
(4) Το τροποποιημένο σχέδιο εξετάστηκε από την Επιτροπή και διαπιστώθηκε ότι ανταποκρίνεται στις διατάξεις της οδηγίας 2001/89/ΕΚ.
(5) Χάριν σαφήνειας είναι ενδεδειγμένη η κατάργηση της απόφασης 2001/140/ΕΚ.
(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το τροποποιημένο σχέδιο που υπέβαλε η Αυστρία για την εξάλειψη της κλασικής πανώλης των χοίρων στους άγριους χοίρους της επαρχίας της Κάτω Αυστρίας.
Άρθρο 2
Η Αυστρία θέτει σε ισχύ τις νομοθετικές, κανονιστικές και διοικητικές διατάξεις για την υλοποίηση του αναφερόμενου στο άρθρο 1 σχεδίου από την ημέρα έκδοσης της παρούσας απόφασης.
Άρθρο 3
Καταργείται η απόφαση 2001/140/ΕΚ.
Άρθρο 4
Η παρούσα απόφαση απευθύνεται στη Δημοκρατία της Αυστρίας.
Βρυξέλλες, 28 Φεβρουαρίου 2002.

Labels: 10
20
0
6
18